Esperantskí rodení hovoriaci

Esperantskí rodení hovoriaci (v esp. skrátene označovaní ako denaskuloj) sú osoby, ktorých aspoň jeden z materinských jazykov je esperanto. Ide predovšetkým o deti z medzinárodných manželstiev esperantistov.

Ich počet sa odhaduje na približne 200 až 2 000, podľa Haralda Haarmanna niekoľko tisíc. Uvádzajú sa aj rodení hovoriaci druhej a tretej generácie.

Historicky prvým takým dieťaťom bola Emília Gastónová narodená 2. júna 1904 ako dcéra španielskeho esperantistu Emília Gastóna. Medzi najznámejších takých súčasníkov patrí finančník George Soros. Esperantským rodeným hovoriacim bol aj Petr Ginz (1928-1944), ktorého kresbu mesačnej krajiny vytvorenú v terezínskom gete vyniesol 16. januára 2003 do vesmíru americký raketoplán Columbia, a jeho sestra, izraelská maliarka Chava Pressburgerová (rodená Eva Ginzová).

Referencie

Pozri aj 
 Esperanto
 Esperantista

Externé odkazy 
Blog o vývoji pôvodných esperantských rečníkov
Internetová diskusia esperantských rodín
Zoznam esperantských rodín

Zdroj 

Rodení hovoriaci